Nyilašiovské represálie v Košiciach

Nyilašiovské represálie v Košiciach boli zločiny spáchané funkcionármi a aktívnymi členmi maďarskej fašistickej strany Šípových krížov () od septembra 1943, ale najmä po prevzatí moci stranou Šípových krížov 15. októbra 1944, a do 18. januára 1945 zavraždili alebo sa podieľali na vraždách vyše 530 ľudí (rasovo prenasledovaných, ilegálnych pracovníkov, komunistov, partizánov, vojakov odmietajúcich bojovať proti Červenej armáde) a do koncentračných táborov poslali 1 200 ľudí. 23.26. marca 1959 prebehol súdny proces s 5 príslušníkmi NKP, ktorý odsúdil Ladislava Daraboša a Júliusa Körössyho na trest smrti a zvyšným trom obžalovaným bol vymeraný nepodmienečný trest odňatia slobody v rozmedzí 2025 rokov.

Vojnové udalosti v Košiciach
Mesto Košice s okolím pripadli po Viedenskej arbitráži Maďarsku. S výnimkou ojedinelého náletu 26. júna 1941 bolo mesto ušetrené až do mája 1944, kedy medzi dňami 15. máj až 2. jún odišlo z mesta 5 transportov s 15 807 Židmi do Osvienčimu.

Represálie
Už v septembri 1943 nyilašiovci v Košiciach zatkli 73 antifašistov. 15. októbra 1944 bol po nevydarenom pokuse o kapituláciu Maďarska Miklós Horthy prinútený abdikovať a zostavením novej vlády poveril vodcu fašistickej strany Šípových krížov  Ferenca Szálasiho. Následné Szálasiho kroky viedli k upevneniu moci NKP v Maďarsku a k prehĺbeniu spojenectva s nacistickým Nemeckom. Rovnako ako materská organizácia aj košické vedenie NKP prevzalo moc. Bolo vyhlásené stanné právo a polovojenské Oddiely maďarskej straníckej služby () v nasledujúcich dňoch obsadili kľúčové úrady a košické podniky. Trestom smrti bola postihovaná akákoľvek „nepriateľská“ činnosť, organizácia partizánskych skupín alebo ukrývanie zbraní.

Najvyššiu mieru násilia dosiahla vláda NKP v Košiciach na prelome rokov 1944 a 1945. Koncom novembra nyilašiovci popravili 70 antifašistov v lese na Soroške. Začiatkom decembra v lese zvanom „Chvalabohu“ chytili 15 dezertérov a po výsluchu ich zastrelili. V Čermeľskom údolí pri odbočke na Košické Hámre bolo na prelome rokov zastrelených 36 osôb vrátane košického mešťanostu László Tostu (* 1875 Zborov). Pri Hornáde bolo zastrelených 40 osôb, na smetisku 14 osôb, pri bývalých Gajdošových kúpeľoch 3 osoby, pri kalvárii 8 osôb, pri železničiarskych blokoch 14 osôb, v Petrovovom sade 5 mužov. V katastri obce Hrašovík boli zavraždené 3 osoby a Herľanoch a Krásnej nad Hornádom 6 osôb.

5. januára 1945 bolo v Košiciach na Hlavnej ulici obesených príslušníkmi NKP a nemeckej SD verejne obesených 12 osôb. Obete mali na hrudi nápisy ako „som zbeh“, „som komunista“, „som partizán“, „som Žid“. 

Zoznam obetí:
Priezvisko a menoDátum narodenia BRUZSKY Ondrej Katarína  (* 28.12.1905) CSEH František   (* 05.06.1905) DULÍNYI Ján  (* 1901) FABIÁN Alexander  (* 14.11.1906) GRŪN Abrahám  (* 25.01.1922, Turcz) GULYÁS Michal  (* 10.02.1905) HATCH Sándor  (* 15.10.1922 Vinogradiv) HERCZ László  (* 01.09.1911 Košice) KOHÁN Mózes   (* 22.02.1922 Mármarossziget) SUHA Jozef  (* 09.04.1905) SZERÉNYI Vojtech  (* 28.09.1905) SZŪCZ Ondrej  (* 24.11.1905)

Dňa 17. januára 1945 bolo pri Ťahanovskom tuneli zastrelených 16 resp. 17 osôb. Vraždenie prežila len Mária Vantuchová, ktorej sa podarilo utiecť.

Zoznam obetí:
Priezvisko a menoDátum narodenia BARTSCH Tibor, Dr.  DRENČÁK Ján   (* 1899) DRÓTOŠ Pavol, Dr.  (* 1912) DUDOVIČOVÁ Helena  (* 1921) DUDOVIČOVÁ Irena  (* 1899) HALLA Aladár   HURCÍK Ján   JELÍNEK Jozef  (* 1898) MIKULA Ján   (* 27.05.1904, Vyšný Klátov) SEIDL Imrich   SZERÉNYI Vojtech  (* 28.09.1905) SZŪCZ Ondrej  (* 24.11.1905)

Do oslobodenia Košíc nyilašiovci popravili okolo 530 ľudí a vyše 1 200 odvliekli do koncentračných táborov. 17. januára 1945 vyhlásil župan Gabriel Gyarmathy z obavy pred postupujúcou sovietskou armádou evakuáciu Košíc, pričom užšie vedenie NKP opustilo Košice o deň neskôr, 18. januára, kedy boli zároveň Košice oslobodené.

Proces s nyilašiovcami v roku 1959

23.26. marca 1959 sa v Košiciach konal proces s 5 funkcionármi a aktívnymi členmi NKP zodpovednými za represálie. Súd odsúdil Ladislava Daraboša a Júliusa Körössyho na trest smrti. Zvyšným trom obžalovaným, Júliusovi Kalasovi, Karolovi Muršovi a Zoltánovi Ruszinyakovi bol vymeraný nepodmienečný trest odňatia slobody v rozmedzí 2025 rokov. Hoci páchatelia boli objektívne zodpovední za svoje zločiny a nešlo o klasický politický proces s vynútenými výpoveďami a dopredu pripraveným scenárom, o treste rozhodovali orgány KSČ a preto býva radený k politicky manipulovaným procesom.

 Poznámky 

 Referencie 

 Pozri aj 
 Proces s nyilašiovcami

Košice
Košice
Košice
Kategória:1944 na Slovensku
Kategória:1945 na Slovensku
Kategória:Košice